"Dipuo tsa Thebolo Tekanyetsokabo.1 Ka Phukwi 2019, mafapha a tlhagisa dipuo tsa one tsa thebolo ya tekanyetsokabo, tse di tlhalosang maano a a utlwagalang a matlole ka ga maikano a a nopotsweng ke Moporesitente Ramaphosa mo Puo ya gagwe ya Maemo a Setšhaba (SoNA) tebang le tsamaiso ya borataro ya puso ya temokerasi.2 Dipuo tsa Thebolo Tekanyetsokabo di tlhalosa ka botlalo maemo le maano a mafapha a a farologaneng a puso a ngwaga oo, a a diragatsang Letlhomeso la Togamaano ya Pakagare (MTSF) la 2019-20.3 Kabinete e rotloetsa baagi go buisa dipuo tsa thebolo ya tekanyetsokabo tsa mafapha gore ba itse go rwesa mafapha ao a puso maikarabelo."